अपना स्कूल अपना परिवार की तर्ज पर यूरो किड्स ने मनाया वार्षिकोत्सव
रामगढ़रोड स्थित यूरो किड्स में अपना परिवार अपना स्कूल के तहत वार्षिकोत्सव मनाया गया। कार्यक्रम की मुख्य अतिथि जैसलमेर जिला प्रमुख अंजना मेघवाल ने सरस्वती पूजन कर कार्यक्रम का आगाज किया गया। वार्षिकोत्सव के कार्यक्रम में सर्वप्रथम छात्रों द्वारा श्रीगणेश वंदना के साथ शुरुआत की गई। कार्यक्रम में अपना स्कूल अपना परिवार के लिए ना केवल बच्चों के माता पिता बल्कि उनके सभी परिवार जनों को शामिल होने की अपील यूरो किड्स द्वारा की गई। विद्यालय द्वारा आयोजित पर्यावरण दिवस पर बच्चों से पौधा रोपन, नवरात्रि महोत्सव, ग्रांड पेरेंट्स डे, दशहरा एवं स्पोर्ट्स डे जैसे कार्यक्रम आयोजित किए। जिनमें विद्यार्थियों के साथ उनके परिवारजनों को सम्मिलित किया गया।
स्थानीय सागर शिशु मंदिर उप्रावि में आठवीं कक्षा के विद्यार्थियों को मंगलवार को विदाई दी गई। कार्यक्रम की अध्यक्षता संस्था प्रधान मंदिर कौर ने की। कार्यक्रम के दैारान सातवीं कक्षा के विद्यार्थियों ने आठवीं कक्षा के विद्यार्थियों के तिलक लगाकर मुंह मीठा करवाकर विदाई दी। विदाई समारोह के दौरान सांस्कृतिक कार्यक्रमों का आयोजन किया गया जिसमें मिस फेअरवेल प्रतियोगिता में लक्ष्मीकंवर भाटी विजय रही।
रामगढ़| रामगढ़के निकटवर्ती सेऊवा गांव के राजकीय बालिका उच्च प्राथमिक विद्यालय में आशीर्वाद समारोह का आयोजन कर 8वीं कक्षा की छात्राओं को भावभीनी विदाई दी गई। सरस्वती वंदना के साथ समारोह का शुभारंभ किया गया। कक्षा 7वीं की छात्राओं ने 8वीं के छात्राओं के तिलक लगाकर तथा मुंह मीठा करवाकर विदाई दी। इस अवसर पर सभी शिक्षकों शिक्षिकाओं ने छात्राओं से उच्च शिक्षा ग्रहण करने की अपेक्षा रखते हुए आशीर्वाद दिया तथा उनके उज्जवल भविष्य की कामना की छात्राओं को संस्कारयुक्त शिक्षा ग्रहण करने की सीख दी। इस अवसर पर कक्षा 8वीं की छात्राओं ने यादगार स्वरूप विद्यालय को दीवार घड़ी भेंट की। आशीर्वाद समारोह में प्रधानाध्यापक गोविंदराम, अध्यापिका मीना खत्री, रेखा खत्री, आरती अध्यापक कुलदीप तथा सभी छात्राएं उपस्थित थीं।
फलसूण्ड| स्थानीयआदर्श विद्या मन्दिर माध्यमिक विद्यालय में मंगलवार को दसवीं के छात्रों का मंगलकामना समारोह आयोजित किया गया। कार्यक्रम का शुभारंभ दीप प्रज्वलन सरस्वती वंदना से हुआ। कार्यक्रम में मुख्य अतिथि कालूसिंह जोधा, सत्यनारायण गौतम, नाथूसिंह जोधा हरिराम सुथार ने विचार रखे। प्रधानाचार्य भंवरलाल कुमावत ने सभी का आभार व्यक्त किया। कक्षा दसवीं के भैया नरेश जेठूदान नवमी के भैया रावलसिंह ने भी विचार व्यक्त किए।
रातडिया| कस्बेके हनुमान विद्या मंदिर उच्च प्राथमिक विद्यालय बागथल में आशीर्वाद विदाई समारोह का मंगलवार को आयोजन किया गया। विदाई समारोह में आठवीं के छात्रों को विदाई दी गई। इस अवसर पर मुख्य अतिथि के रूप में समाजसेवी एम.आर. पब्लिक स्कूल रातड़िया के व्यस्थापक भूराराम देडु विशिष्ट अतिथि के रूप में जसाराम चौधरी थे। मुख्य अतिथि भूराराम ने छात्रों को संबोधित करते हुए कहा छात्रों को बोर्ड परीक्षा में तनाव मुक्त होकर परीक्षा में जाने चाहिए अपने गुरुजनों से मार्गदर्शन लेते रहे। आठवीं के छात्रों ने स्कूल को एक अलमारी भेंट की गई। इसी स्कूल के अंतिम वर्ष में अच्छे अंक लाने वाले छात्रों को सम्मानित किया गया।
रातड़िया. बागथल में आशीर्वाद विदाई समारोह उपस्थित अतिथिगण।
जैसलमेर. वार्षिकोत्सव में प्रस्तुति देते बच्चे।
रामगढ़. आशीर्वाद में समाराेह में उपस्थित शिक्षक एवं छात्राएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva